Ayumi Sugiyama-Shinjo

japoniar gozogileburua da.

Romain Mahi sukaldariburuarekin batera, Michelin Gidako izar bat lortu zuen 2019an, Parisen duen 'Accents Table Bourse' jatetxean, eta hango gozogilea eta kudeatzailea da. Hori dela eta, Frantzian Michelin izarra duen emakume bakanetakoa da.

 Ibilbidea 
Ayumi Sugiyama-Shinjo Japonian hazi zen, eta umetan hasi zen sukaldean, gurasoak oso lanpetuta egon ohi baitziren. Bost urte inguru zituela, gozogile izan nahi zuela zioen, gozogintzak jendea harritzen zuela eta zoriontsu egin zezakeela sentitu ondoren. Tokioko Tsuji Eskolan graduatu zen Ayumi Sugiyama-Shinjo, eta Japoniako Shizuokako 'La Lausanne' gozotegian debutatu zuen. Japonian emakume gisa karrera egiteko topatzen zuen zailtasunari aurre eginez, 2003an Parisera joan zen, eta 'Sucré-Cacao' gozotegian lan egin zuen lehenengo (20. barrutia), eta 'Premier' gozotegian, ondoren. Gero, 'Stella Maris' jatetxera joan zen, eta han ezagutu zuen jatetxe-gozogintza. Horren ondoren, 'Truffière' gozotegiko buru bihurtu zen, eta, ondoren, bi urtez Pauera joan zen 'Papilles Insolites'-en, 2011n 'Truffière'-era itzuli aurretik, non beste zortzi urtez lan egin zuen. Jean-Christophe Rizet eta Romain Mahi sukaldariburuekin elkartu zen han. Establezimenduak izar bat lortu zuen Michelin Gidan, bertan lanean ari zela.

2016ko abenduan, Ayumi Sugiyama-Shinjok 'Accents Table Bourse' bere jatetxea ireki zuen, Parisen, Jean-Christophe Rizet sukaldariburuarekin eta Romain Mahi sukaldari bigarrenarekin. 2017ko abuztuan Jean-Christophe Rizetek alde egin ondoren, Romain Mahik hartu zuen sukaldeko agintea.

2019ko abenduan, Michelin Gidak izar bat eman zion 'Accents Table Bourse' jatetxeari.

 Erreferentziak 

 Kanpo estekak 
 Accents Table Bourse jatetxearen webgune ofiziala

Kategoria:Shizuoka prefeturako pertsonak
Kategoria:Emakume sukaldariak
Kategoria:Japoniako sukaldariak
Kategoria:Gozogileak
Kategoria:Emakume gozogileak